CELEX: 62015TN0187
Language: hr
Date: 2015-04-17 00:00:00
Title: Predmet T-187/15: Tužba podnesena 17. travnja 2015. – Compagnia Transporti Pubblici i dr. protiv Komisije

8.6.2015   
            
            
               HR
            
            
               Službeni list Europske unije
            
            
               C 190/29
            
         Tužba podnesena 17. travnja 2015. – Compagnia Transporti Pubblici i dr. protiv Komisije
   (Predmet T-187/15)
   (2015/C 190/33)
   Jezik postupka: talijanski
   
      Stranke
   
   
      Tužitelji: Compagnia Trasporti Pubblici SpA (Arzano, Italija), Atap – Azienda Trasporti Automobilistici Pubblici delle Province di Biella e Vercelli SpA (Biella, Italija), Actv SpA (Venecija, Italija), Ferrovie Appulo Lucane Srl (Bari, Italija), Asstra Associazione Trasporti (Rim; Italija) i Associazione Nazionale Autotrasporto Viaggiatori (ANAV) (Rim) (zastupnik: M. Malena, odvjetnik)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da poništi one točke i dijelove pobijane odluke koji su predmet tužbe.
   
      Tužbeni razlozi i glavni argumenti
   
   Tužbeni razlozi i glavni argumenti su slični onima koji su istaknuti u predmetima T-185/15, Buonotourist/Komisija i T-186/15, CSTP Azienda della Mobilità/Komisija.
   Posebno se ističe povreda članaka 93., 94., 107. i 108. UFEU-a, Uredbe Vijeća (EEZ) br. 1191/69 od 26. lipnja 1969. o djelovanju država članica u vezi s obvezama koje su svojstvene javnim uslugama u željezničkom i cestovnom prometu i prometu unutarnjim vodnim putovima (SL L 156, str. 1.) i Uredbe Europskog parlamenta i Vijeća br. 1370/2007 od 23. listopada 2007. o uslugama javnog željezničkog i cestovnog prijevoza putnika i stavljanju izvan snage uredaba Vijeća (EEZ) br. 1191/69 i (EEZ) br. 1107/70 (SL L 315, str. 1.) (SL, posebno izdanje na hrvatskom jeziku, poglavlje 7., svezak 13., str. 96.), nenadležnost Komisije, povreda odredbi Uredbe (EZ) br. 1191/69, kao i to da u konkretnom slučaju postoji zlouporaba ovlasti te povreda Komunikacije Komisije o interpretativnim smjernicama u pogledu Uredbe (EZ) br. 1370/2007.